Ionuț Stroe, PNL:  'Toate aceste atacuri ale PSD influențează în sens negativ guvernarea'
Purtătorul de cuvânt al Partidului Național Liberal, Ionuț Stroe, a afirmat că toate aceste atacuri venite în ultima perioadă din partea social-democraților influențează în sens negativ guvernarea și a precizat că nu poți avea o guvernare eficientă și război politic în același timp. El a adăugat că PSD trebuie să decidă ce își dorește, dacă vrea să se războiască politic sau o guvernare eficientă.